open-index/open-wikipedia-markdown huggingface dataset:
Τζον Αμίτσι

Ο **Τζον Αμίτσι** αξιωματικός του Τάγματος της Βρετανικής Αυτοκρατορίας, (*John Uzoma Ekwugha Amaechi*, 26 Νοεμβρίου 1970) είναι Άγγλος πρώην καλαθοσφαιριστής.

Γεννήθηκε στη Βοστώνη της Μασαχουσέτης των Ηνωμένων Πολιτειών. Αγωνιζόταν στις θέσεις πάουερ φόργουορντ και σέντερ.

Έχει αγωνιστεί στο ΝΒΑ με τη φανέλα των Cleveland Cavaliers (1995–96), Orlando Magic ( 1999–2001 ) και 
Utah Jazz ( 2001–03 ). Στην Ευρώπη αγωνίστηκε με τον Παναθηναϊκό ( 1996-97 ) και τη Βίρτους Μπολόνια ( 1997-98 ).

Ο Τζον Αμίτσι ήταν από τους πρωταγωνιστές της ομάδας του Παναθηναϊκού για την κατάκτηση του τουρνουά Διηπειρωτικό Κύπελλο καλαθοσφαίρισης 1996|, καθώς ήταν ο πρώτος σκόρερ μαζί με το Φραγκίσκο Αλβέρτη στους τρεις αγώνες που έδωσε η ομάδα του απέναντι από τη Ολύμπια Τουέρτο σημειώνοντας 59 πόντους (23, 18, 18).

Μετά την απόσυρσή του από τα γήπεδα, έκανε διδακτορικό στην ψυχολογία και σήμερα ασκεί αυτό το επάγγελμα.

## Παραπομπές

## Εξωτερικοί σύνδεσμοι
*Επίσημη ιστοσελίδα 

Κατηγορία:Άγγλοι καλαθοσφαιριστές
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές αγγλικών συλλόγων
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Γιούτα Τζαζ
Κατηγορία:Άγγλοι απομνημονευματογράφοι
Κατηγορία:ΛΟΑΤ πρόσωπα από το Ηνωμένο Βασίλειο
Κατηγορία:Άγγλοι ψυχολόγοι
Κατηγορία:Αξιωματικοί του Τάγματος της Βρετανικής Αυτοκρατορίας
Γεώργιος Λάββας

Ο **Γεώργιος Λάββας** (11 Ιανουαρίου 1935 - 5 Νοεμβρίου 2006) ήταν Έλληνας αρχιτέκτονας και αρχαιολόγος.

## Βιογραφία
Γεννήθηκε στη Ρηχειά Λακωνίας και σπούδασε ιστορία και αρχαιολογία στο πανεπιστήμιο Αθηνών και αρχιτεκτονική στο ομοσπονδιακό πολυτεχνείο της Ζυρίχης. Δίδαξε σε διάφορα πανεπιστήμια του εξωτερικού, ενώ χρημάτισε καθηγητής της αρχιτεκτονικής μορφολογίας, ρυθμολογίας και ιστορίας της αρχιτεκτονικής στο Αριστοτέλειο πανεπιστήμιο και ιστορία της τέχνης στο Καποδιστριακό Πανεπιστήμιο. Ως εμπειρογνώμων του Πατριαρχείου Ιεροσολύμων πραγματοποίησε πολλές ανασκαφές.

Το 2003 εκλέχτηκε τακτικό μέλος της Ακαδημίας Αθηνών ενώ ήταν πρόεδρος της ελληνικής εταιρίας ιστορίας της πόλης και της πολεοδομίας καθώς και μέλος σε διαφόρους επιστημονικούς συλλόγους. Είχε συγγράψει την *Επίτομη ιστορία της αρχιτεκτονικής, Με έμφαση στον 19ο και 20ό αιώνα* (2002).

Απεβίωσε τον Νοέμβριο του 2006 και ενταφιάστηκε στο κοιμητήριο Αναστάσεως στον Πειραιά.

## Αναφορές


Κατηγορία:Μέλη της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
En Vogue

Οι **En Vogue** είναι κουαρτέτο τραγουδιστριών από τις ΗΠΑ που προτάθηκε για βραβείο Γκράμι και ανήκει στη σύγχρονη R&B σκηνή. Ως σήμερα έχουν πουλήσει πάνω από 12 εκατομμύρια άλμπουμ και σινγκλ. Βραβεύτηκαν με τα περισσότερα βραβεία MTV Video Music Awards από οποιοδήποτε γυναικείο συγκρότημα στο μουσικό κανάλι.

## Ιστορία
Δημιουργήθηκαν το 1988 στο Όουκλαντ της Καλιφόρνια. Τα αρχικά μέλη του συγκροτήματος ήταν η Σίντι Χέρον, Μαξίν Τζόουνς, Ντόουν Ρόμπινσον και Τέρι Έλις. Αρχικά το συγκρότημα ονομαζόταν "For You." Στη συνέχεια άλλαξαν την ονομασία σε "The Vogues" και τελικά **En Vogue**, επειδή είχαν μάθει ότι ένα άλλο συγκρότημα είχε αυτό το όνομα. Στις 3 Απριλίου του 1990 κυκλοφόρησαν τον πρώτο τους δίσκο, με τίτλο *Born To Sing* . Το πρώτο single, "Hold On " έγινε ποπ επιτυχία και νούμερο ένα στους μουσικούς καταλόγους με τις επιτυχίες της R&B και στο Hot Dance Music/Club Play Τα επόμενα δύο σινγκλς επίσης έκαναν μεγάλη επιτυχία, με το, "Lies " και το "You Don't Have to Worry ". Το "Hold On" βραβεύτηκε με το Billboard Music Award για το "R&B Single της χρονιάς," και επίσης προτάθηκε για βραβείο Γκράμι για την καλύτερη ερμηνεία R&B από ντουέτο ή συγκρότημα.

Την άνοιξη του 1992 κυκλοφόρησαν το δεύτερό τους άλμπουμ, με τίτλο, *Funky Divas*. Τα σινγκλ "My Lovin' (You're Never Gonna Get It)" και "Giving Him Something He Can Feel" έκαναν μεγάλη επιτυχία και έφτασαν στο νούμερο 1 στους καταλόγους της R&B . Το άλμπουμ προτάθηκε για πέντε βραβεία Γκράμι. Ακολούθησαν και άλλες επιτυχίες, ενώ το 1994 το συγκρότημα άρχισε να έχει πτωτική τάση και αργότερα έλαβαν χώρα οι πρώτες αποχωρήσεις. Το 2001 η Αμάντα Κόουλ έγινε νέο μέλος του συγκροτήματος. Το 2005,έπειτα από απουσία οκτώ ετών,, η Ντόουν Ρόμπινσον έγινε ξανά μέλος των En Vogue. Αργότερα έφυγε οριστικά από το συγκρότημα.

## Δισκογραφία
## Studio Albums

## Singles

## Πωλήσεις σινγκλς

**Χρυσά σινγκλς στις ΗΠΑ**

* 1990 "Hold On"
* 1992 "My Lovin' (You're Never Gonna Get It)"
* 1992 "Giving Him Something He Can Feel"
* 1992 "Free Your Mind"
* 1994 "Whatta Man"
* 1996 "Don't Let Go (Love)"
* 1997 "Whatever"

**Πλατινένια singles στις ΗΠΑ**

* 1990 "Hold On"
* 1994 "Whatta Man"
* 1996 "Don't Let Go (Love)"

## Εξωτερικοί σύνδεσμοι
* Οι En Vogue στο Rock on the Net

Κατηγορία:Αμερικανικά pop συγκροτήματα
Μίρκο Τσβέτκοβιτς

Ο **Μίρκο Τσβέτκοβιτς** (Σερβικά: *Мирко Цветковић*), είναι Σέρβος πολιτικός, πρωθυπουργός της βαλκανικής χώρας από τις 7 Ιουλίου του 2008. Από άποψη κομματική είναι ανεξάρτητος.

## Βιογραφία
Γεννήθηκε στο Ζαγιετσάρ το 1950 και σπούδασε Οικονομικά στο Πανεπιστήμιο του Βελιγραδίου. Επί 10 χρόνια εργάστηκε σε Μεταλλευτικό Ινστιτούτο και στη συνέχεια για άλλα έξι χρόνια στο Οικονομικό Ινστιτούτο. Στη συνέχεια διετέλεσε σύμβουλος επί οικονομικών θεμάτων. Τη δεκαετία του ' 80 εργάστηκε ως εξωτερικός σύμβουλος για λογαριασμό της Παγκόσμιας Τράπεζας, σε χώρες όπως το Πακιστάν, η Ινδία και η Τουρκία. Είναι παντρεμένος με δύο παιδιά.

## Πολιτική καριέρα
Τον Ιανουάριο του 2001 ο Τσβέτκοβιτς διορίστηκε Υφυπουργός οικονομίας και Ιδιωτικοποιήσεων. Από το 2003 ως το 2004 υπήρξε διευθυντής του Οργανισμού Ιδιωτικοποιήσεων και το 2005 έγινε ειδικός σύμβουλος στην Intercom.

Από το 2007 ως το 2008 διετέλεσε Υπουργός Οικονομικών στην κυβέρνηση του Βόισλαβ Κοστούνιτσα
. 

Στις 27 Ιουνίου του 2008 διορίστηκε πρωθυπουργός από τον Πρόεδρο Μπόρις Τάντιτς, έπειτα από τη διεξαγωγή των βουλευτικών εκλογών εκείνης της χρονιάς. 

Η νέα κυβέρνηση συνασπισμού έλαβε ψήφο εμπιστοσύνης από το Κοινοβούλιο στις 7 Ιουλίου του 2008 με 127 ψήφους υπέρ και 27 ψήφους κατά. Οι υπόλοιποι 250 βουλευτές απέσχον.
Η κυβέρνηση Τσβέτκοβιτς αντιμετώπισε πρόταση μομφής, στις 19 Δεκεμβρίου του 2008. Η ψηφοφορία δεν πραγματοποιήθηκε εξαιτίας αποχής των βουλευτών που κατέθεσαν προς ψήφιση τη σχετική πρόταση.

## Παραπομπές


## Εξωτερικοί σύνδεσμοι
* Εντολή σχηματισμού κυβέρνησης στον Μίρκο Τσβέτκοβιτς, έδωσε ο πρόεδρος Μπόρις Τάντιτς
* Μίρκο Τσβέτκοβιτς
* Η νέα σερβική Κυβέρνηση
* Σερβία- Τσβέτκοβιτς: Προτεραιότητα η ευρωπαϊκή ολοκλήρωση της Σερβίας
* Η Γενική Συνέλευση του ΟΗΕ στηρίζει πρωτοβουλία της Σερβίας για το Κοσσυφοπέδιο
* ΜΙΡΚΟ ΤΣΒΕΤΚΟΒΙΤΣ  "Είμαστε ευγνώμονες προς την Ελλάδα"

Κατηγορία:Γιουγκοσλάβοι πολιτικοί
Κατηγορία:Σέρβοι οικονομολόγοι
Κατηγορία:Πρωθυπουργοί της Σερβίας
Κατηγορία:Υπουργοί οικονομικών της Σερβίας
Κατηγορία:Υπουργοί θησαυροφυλακίου της Σερβίας
Μύδι

Το **μύδι** (*Mytilus*) είναι γένος θαλάσσιων οργανισμών, που ανήκει στην οικογένεια Μυτιλίδες. Με τη σειρά της η οικογένεια αυτή ανήκει στα δίθυρα (ελασματοβράγχια ή πελεκύποδα) μαλάκια. Το χαρακτηριστικότερο είδος ονομάζεται *Mytilus edulis*. Διακρίνουμε πολλές ποικιλίες ανάλογα με το σχήμα, το μέγεθος και τον τόπο προέλευσης. Απαντάται σε όλες τις ελληνικές θάλασσες. Θεωρείται εύγευστη τροφή και πολύ θρεπτική. Για το λόγο αυτό εκτρέφεται σε μυδοκαλλιέργειες. 

## Περιγραφή
Έχει όστρακα με μήκος 5 εκ. και με χρώμα κυανό και μαύρο, τα οποία στερούνται ακτινωτών ραβδώσεων. Στο εσωτερικό τους υπάρχει μάργαρο, που όμως δεν είναι πολύ στιλπνό. Μεταξύ των δύο οστράκων, στην πιο ίσια πλευρά τους υπάρχει μια τούφα από ίνες, ο βύσσος. Με τη βοήθεια του βύσσου το μύδι στερεώνεται στο βυθό, στις πέτρες ή και σε άλλα αντικείμενα. 

## Πολλαπλασιασμός

Πρόκειται για ωοτόκα ζώα. Τη γονιμοποίηση των αυγών την αναλαμβάνει το αρσενικό. Από τα αβγά βγαίνουν προνύμφες, οι οποίες επί έναν μήνα πλέουν στη θάλασσα και έπειτα προσκολλώνται σε κάποια επιφάνεια.

## Τροφή
Τα μύδια τρέφονται με μικροοργανισμούς της θάλασσας. Καθώς το νερό περνά μέσα από το όστρακο, το μύδι κατακρατεί τους οργανισμούς αυτούς.

## Βιβλιογραφία
*Συλλογικό έργο, *Νέα Εγκυκλοπαιδεία*, τ. 17, εκδ. Μαλλιάρης-Παιδεία, 2006.

## Εξωτερικοί σύνδεσμοι

* Freshwater Mussel Genera 
* Μέθοδοι μυδοκαλλιέργειας 
* Marine Ecology Station
* Βίντεο για μύδια- παρασκευή

Κατηγορία:Μυτιλίδες
μυ
Κατηγορία:Αλιεύματα
Ρόλαντ Γουόρι

Ο **Ρόλαντ Γουόρι** (**Roland Warri**, γεννημένος στις 30 Νοεμβρίου 1969) είναι παλαίμαχος Νιγηριανός ποδοσφαιριστής, ο οποίος αγωνίσθηκε στην Ελλάδα, τη δεκαετία του 1990. 

## Σταδιοδρομία
Διαθέτοντας τον κλασσικό σωματότυπο των υψηλόσωμων (1.88 μ.) Νιγηριανών αθλητών, ξεκίνησε σαν κεντρικός επιθετικός με την ομάδα της Παναχαϊκής στην Α' Εθνική, από την οποία μετεγγράφηκε στο Αιγάλεω, το Δεκέμβριο του 1992. 

Στην Αθηναϊκή ομάδα αγωνίσθηκε έως και το καλοκαίρι του 1995 (76 αγώνες-13 γκολ), όταν μετά τον υποβιβασμό της στη Δ' Εθνική, αναζήτησε την τύχη του στο γειτονικό Ατρόμητο Αθηνών και αργότερα στην Αναγέννηση Καρδίτσας. 

Ωστόσο, ένας σοβαρός τραυματισμός του στο γόνατο, τον ανάγκασε να σταματήσει πρόωρα το ποδόσφαιρο.

## Πηγές

*"50 Χρόνια Αιγάλεω" (Νίκος Δημ. Νικολαΐδης, 1998)

Γουόρι
Γουόρι
Γ
Κατηγορία:Ξένοι ποδοσφαιριστές στην Ελλάδα
Δημήτρης Λάρδας

Ο **Δημήτρης Λάρδας** είναι Έλληνας παλαίμαχος ποδοσφαιριστής Α' Εθνικής γεννημένος στο Κερατσίνι στις 23 Ιουλίου του 1944, διεθνής με την Εθνική Ομάδα των Νέων που στο ξεκίνημα της καριέρας ανήκε στο δυναμικό του ΠΑΟ.

Ο Λάρδας ξεκίνησε τον αθλητισμό από μικρή ηλικία και μέχρι και τη σεζόν 1958-59 έπαιξε ποδόσφαιρο στην ανεξάρτητη ομάδα Μόντα Κλουμπ της περιοχής Αγίας Σοφίας Πειραιά Από τους "πράσινους" το 1965 ο Λάρδας παραχωρήθηκε με ελεύθερη μετεγγραφή στον Ηρακλή Θεσσαλονίκης σαν αντάλλαγμα για την απόκτηση του Μπέλλη έως ότου, το καλοκαίρι του 1967 να αποκτηθεί από το Αιγάλεω με το οποίο έγινε ευρύτερα γνωστός, κάνοντας σπουδαία καριέρα ως επιθετικός.

Αγωνίσθηκε στη θέση του σέντερ-φορ για 6 περιόδους, αναδεικνυόμενος σε πρώτο σκόρερ του "Σίτι" -για αγώνες πρωταθλήματος Α' Εθνικής- όλων των εποχών, με συνολικά 49 τέρματα.

Το καλοκαίρι του 1973 η διοίκηση της Αθηναϊκής ομάδας (κατόπιν υποδείξεως του προπονητή της Μίλτου Παπαποστόλου) προχώρησε σε ριζική ανανέωση, "θύμα" της οποίας υπήρξε και ο Λάρδας που παρότι ακόμη νεώτατος, έμεινε ελεύθερος και υπέγραψε στο Βύζαντα, ομάδα τότε Β' Εθνικής.

Ωστόσο, σε ένα αγώνα στα Μέγαρα, ο Λάρδας τραυματίσθηκε ελαφρά στο ξερό γήπεδο και πήρε την απόφαση να σταματήσει το ποδόσφαιρο και να αφοσιωθεί στην εργασία του.

Μετά τη λήξη της αγωνιστικής του καριέρας διετέλεσε προπονητής της Μικτής Ομάδας της Ε.Π.Σ. Πειραιώς. Κατά τη διάρκεια της θητείας του ανέλαβε σημαντικές πρωτοβουλίες, που αναβάθμησαν το ερασιτεχνικό ποδόσφαιρο του Πειραιά

Ο Δημήτρης Λάρδας είναι ο πρώτος πρόεδρος του Συνδέσμου Βετεράνων Ποδοσφαιριστών, Αθλητών, Παραγόντων Αιγάλεω Α.Ο., που και με δική του πρωτοβουλία, ιδρύθηκε το 1995
 
## Παραπομπές


## Πηγές
*"50 Χρόνια Αιγάλεω" (Νίκος Δημ. Νικολαΐδης, 1998)

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κωνσταντίνος Κριμπάς

Ο **Κωνσταντίνος (Κώστας) Κριμπάς** (1932 - 5 Απριλίου 2021) ήταν Έλληνας γενετιστής και πανεπιστημιακός, μέλος της Ακαδημίας Αθηνών.

Γεννήθηκε στην Αθήνα και ήταν γιος του ακαδημαϊκού Βασιλείου Κριμπά. Σπούδασε βιολογία στη Λωζάννη και γενετική στη Σορβόννη. Το 1958 εντάχθηκε στην ομάδα του γενετιστή Theodosius Dobzhansky στη Νέα Υόρκη. Το 1961 εκλέχθηκε καθηγητής γενετικής στο Γεωπονικό Πανεπιστήμιο Αθηνών, θέση στην οποία παρέμεινε μέχρι το 1993. Από το 1993 ανέλαβε την έδρα της Ιστορίας και Φιλοσοφίας της Βιολογίας στο Πανεπιστήμιο Αθηνών (στο τμήμα Μεθοδολογίας Ιστορίας και Θεωρίας της Επιστήμης), όπου παρέμεινε μέχρι το 2000.

Ήταν τακτικό μέλος της Εθνικής Επιτροπής Βιοηθικής ενώ το 2002 εκλέχθηκε μέλος της Ακαδημίας Αθηνών, μέλος της οποίας ήταν και ο πατέρας του. Είχε συγγράψει πολλά αυτοτελή έργα και 125 επιστημονικές δημοσιεύσεις. Είχε διδάξει σε πανεπιστήμια του εξωτερικού, όπως στο Χάρβαρντ.

Διέμενε μόνιμα στην Αθήνα.

## Εργογραφία
* *Δαρβινικά*, Ερμής, 1986
* *Θραύσματα κατόπτρου*, Θεμέλιο, 1993
* *Εκτείνοντας τον Δαρβινισμό και άλλα δοκίμια*, Νεφέλη, 1998
* *Γιάννης Σαρεγιάννης και η έννοια της ασθένειας*, Συλλογικό, ΜΙΕΤ, 1990
* *Κοινωνιοβιολογία*, Κάτοπτρο, 2007
* *Δαρβινισμός και η ιστορία του έως τις μέρες μας*, Ωκεανίδα, 2009
* *Ο Δαρβινισμός στην Ελλάδα*, ΕΙΕ, 2018

## Παραπομπές


## Εξωτερικοί σύνδεσμοι
* Μονομαχία επιστημόνων - χριστιανών φονταμενταλιστών
* Σπύρου Σφενδουράκη: «Κώστας Κριμπάς: Ένας σπουδαίος διανοητής, επιστήμονας, ιστορικός, φιλόσοφος», εφημ. *[[Η Καθημερινή]]*, 10 Απριλίου 2021

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες γενετιστές
Κατηγορία:Μέλη της Ακαδημίας Αθηνών
Κατηγορία:Καθηγητές Γεωπονικού Πανεπιστημίου Αθηνών
Κολοστομία

Η **κολοστομία** είναι χειρουργικός όρος που σημαίνει την εκτροπή της αποχετευτικής οδού του πεπτικού σωλήνα.

Κατά την κολοστομία τα κόπρανα δε βγαίνουν πια από τον πρωκτό αλλά από κάποιο, ενδιάμεσο, σημείο του παχέος εντέρου, κατά προτίμηση όσο γίνεται πιο κοντά προς το ορθό, που εκβάλλει διά του κοιλιακού τοιχώματος. Για αυτόν το σκοπό διανοίγεται και δημιουργείται ένα νέο, *"παρά φύση"*, στόμιο απ' όπου, στο εξής, θα εξασφαλίζεται η τελική αποχετευτική λειτουργία του εντέρου.

Μία σημαντική επιπλοκή της κολοστομίας είναι η δημιουργία παραστομιακής κήλης. Η ζάχαρη έχει αποδειχθεί σε κλινικά περιστατικά ότι δρα ευεργετικά στην ανάταξη παραστομιακής κήλης.

## Ρόλος
Ο ρόλος μιας κολοστομίας μπορεί να είναι προστατευτικός, όταν περιφερικότερα αυτής υπάρχει κάποια επισφαλής αναστόμωση, ή θεραπευτικός, όταν περιφερικότερα της κολοστομίας υπάρχει παθολογική κατάσταση (π.χ. καρκίνος) η οποία δεν επιτρέπει τη διέλευση των κοπράνων δι' αυτής. Τέλος, μπορεί να αποτελεί μόνιμη λύση, όπως π.χ. όταν έχει εκταμεί ο πρωκτός.

## Είδη
Υπάρχουν δύο ειδών κολοστομίες: η τελική και η δίκανος. Για κάθε μέθοδο υπάρχει η συγκεκριμένη ένδειξη και, κάθε φορά, η επιλογή του αν πρέπει να γίνει τελική ή δίκανος κολοστομία εξαρτάται από το λόγο για τον οποίο γίνεται.

### Τελική κολοστομία
Αυτό σημαίνει ότι στο σημείο που έχει κριθεί ότι υπάρχει η σχετική ένδειξη, είτε διότι το περιφερικό έντερο έχει αφαιρεθεί, είτε διότι έχει γίνει πλήρης διατομή του παχέος εντέρου και σύγκλειση του περιφερικού τμήματος, το έντερο εκβάλλει προς τα έξω τελικώς. Στο πλάγιο κοιλιακό τοίχωμα βλέπουμε ένα στόμιο να παριστά την έξοδο του εντέρου.

### Δίκανος κολοστομία
Σε αυτήν την περίπτωση, η κολοστομία γίνεται σε, όποιο κριθεί σκόπιμο, σημείο του παχέος εντέρου, με έλξη του εντέρου προς τα έξω, ενώ παραμένει, σε συνέχεια, το περιφερικό τμήμα του. Έτσι, όταν διανοιγεί το τμήμα που έχει εξωτερικευθεί θα βλέπουμε δύο στόμια, σαν δίκανο όπλο: ένα το οποίο αντιπροσωπεύει την αποχέτευση του κεντρικού τμήματος, και είναι ουσιαστικά το αποχετευτικό στόμιο του πεπτικού σωλήνα, και το άλλο το οποίο οδηγεί στο περιφερικό τμήμα. Το βασικό πλεονέκτημα αυτής της κολοστομίας, έναντι της τελικής, είναι ότι συγκλείεται πολύ πιο έυκολα, ενώ εφαρμόζεται και πιο εύκολα όταν γίνεται ως ανεξάρτητη εγχείρηση.

## Παραπομπές


## Βιβλιογραφία
* Παπαδημητρίου, "Σύγχρονη γενική χειρουργική", εκδόσεις Μ. Παρισιάνου.

Κατηγορία:Χειρουργική
Κατηγορία:Χειρουργικές επεμβάσεις
Θεοκρασία

Ο όρος **θεοκρασία** προέρχεται από τον συνδυασμό τον λέξεων *θεός* +  *κράσις*, μορφή του ρήματος *κεράννυμι* που σημαίνει «αναμειγνύω».

Η *θεοκρασία* χρησιμοποιείται για να περιγραφεί:
# Η πρόσμειξη ιδιοτήτων διαφόρων θεοτήτων σε μια άλλη θεότητα ή η ανάμειξη θρησκευτικών στοιχείων ενός τρόπου λατρείας σε έναν άλλο. Αυτή η ανταλλαγή επιμέρους θρησκευτικών στοιχείων ονομάζεται, επίσης, θρησκευτικός συγκρητισμός.
# Η θρησκευτικοφιλοσοφική αντίληψη της ένωσης της ανθρώπινης ψυχής με το Θείο, συνήθως μέσω διαλογισμού. Αυτή η αντίληψη αποτελούσε ιδανικό μεταξύ ορισμένων Νεοπλατωνιστών και Ανατολιτών μυστικιστών.

Ο Ιάμβλιχος ανέφερε χαρακτηριστικά για κάποιους Πυθαγόρειους φιλόσοφους: «». Ο Φώτιος, στη *Βιβλιοθήκη* (Μυριόβιβλος) του, αναφέρεται στη λατρεία κάποιων Αλεξανδρινών οι οποίοι απέδιδαν τιμές σε θεότητες όπως ο Όσιρις και ο Άδωνις «». 

## Υποσημειώσεις


## Πηγές
* *-Ologies and -Isms: A Thematic Dictionary*, 3d ed., 1986, Gale.
*  Χ. Τζ. Γουέλς, *Επίτομη Παγκόσμια Ιστορία*, 1922 (απόσπασμα εδώ ).

Κατηγορία:Θεολογία
Κατηγορία:Θρησκειολογία
Κατηγορία:Φιλοσοφία της θρησκείας
Κατηγορία:Νεοπλατωνισμός
Μαχαμαντού Σιντιμπέ

Ο **Μαχαμαντού Σιντιμπέ** (*Mahamadou Sidibè*, 8 Οκτωβρίου 1978) είναι ποδοσφαιριστής από το Μάλι, ο οποίος αγωνίζεται ως τερματοφύλακας. Είναι διεθνής με την εθνική ομάδα ποδοσφαίρου του Μάλι.

## Βιογραφία
Γεννήθηκε στις 8 Οκτωβρίου του 1978 και πρωτοέπαιξε στην Ελλάδα την περίοδο 2001-2002, με την ομάδα του Αθηναϊκού, στο πρωτάθλημα της Β' εθνικής.

Το καλοκαίρι του 2002 αποκτήθηκε από το Αιγάλεω, με το οποίο αγωνίσθηκε 4 χρόνια, συμμετέχοντας σε αγώνες πρωταθλήματος Α' Εθνικής, κυπέλλου Ελλάδας, Ιντερτότο και του κυπέλλου ΟΥΕΦΑ, την περίοδο 2004-2005.

Το 2006-2007 αγωνίσθηκε στην ομάδα της Κέρκυρας (Α' εθνική) και το 2007-2008 στον ΠΑΣ Γιάννινα (Β' Εθνική). Από το 2008 συνεχίζει την καριέρα του στον Εθνικό Άχνας.

Κυριότερο προσόν του θεωρούνται τα αντανακλαστικά του.

## Πηγές

* "Η ιστορία του Αιγάλεω, από τις λαμαρίνες στα σαλόνια της Ευρώπης" (Νίκος Δημ. Νικολαΐδης, 2007, εκδόσεις "Έμβρυο", ISBN 960-8002-42-7)

Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Π.Α.Σ. Γιάννινα
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές από το Μάλι
Κατηγορία:Ποδοσφαιριστές Εθνικού Άχνας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Δαιμονισμός

**Δαιμονισμός** πιστεύεται πως είναι η κατάσταση στην οποία ένα άτομο βρίσκεται υπό τον έλεγχο ενός μοχθηρού υπερφυσικού όντος. Οι περιγραφές τέτοιων καταστάσεων περιλαμβάνουν συχνά απώλεια μνήμης ή προσωπικότητας, έντονους μυϊκούς σπασμούς ή αδυναμία σαν να πεθαίνει κανείς. Άλλες περιγραφές αναφέρουν πρόσβαση σε μυστικά άλλων, ομιλία αγνώστων στο άτομο γλωσσών, δραματική αλλαγή στη φωνή, την έκφραση ή και τη δομή του προσώπου, απρόσμενη εμφάνιση αμυχών, δαγκωματιών ή τραυματισμών και υπερφυσική δύναμη.

Αντίθετα με άλλες μορφές κατάληψης που πιστεύεται πως υπάρχουν, ο δαιμονισμός παρουσιάζεται ως μια κατάσταση κατά την οποία αφαιρείται από το άτομο κάθε δυνατότητα αυτοελέγχου, ώσπου το θύμα να ελευθερωθεί, συνήθως με εξαναγκασμό μέσω της διαδικασίας του εξορκισμού.

## Δαιμονική κατοχή
Η δαιμονική κατοχή είναι συνήθως πολύ περισσότερο αισθητή σαφώς από την παρουσία μιας παρασιτικής πνευματικής οντότητας. Ωστόσο, τα εξωτερικά σημάδια του δαίμονα, ως φυσική οντότητα, δεν θα εμφανιστούν μέχρι ο δαίμονας «να βγει» από την κρυψώνα του. Όσο ο δαίμονας δεν αμφισβητείται ή δεν τον καλούν έξω, όπως γίνεται σε ένα κοινό θρησκευτικό εξορκισμό, όλα τα στοιχεία είναι έμμεσα και παρέχονται από τις ενέργειες των ανθρώπων που φέρουν τον δαίμονα, οι οποίοι συνήθως αισθάνονται μερικά ή περισσότερα από τα ακόλουθα συμπτώματα: 
* Είναι συνεχώς κουρασμένοι ή εξουθενωμένοι
* Μια βαθιά αίσθηση ή φόβος ότι κάτι κακό πρόκειται να συμβεί
* Μια αίσθηση έλλειψης ελέγχου στη ζωή τους
* Οι ζωές τους, για άγνωστους λόγους, καταρρέουν, καταστρέφονται
* Οδηγούνται να κάνουν τρομερά πράγματα, πράγματα που μπορούν να γνωρίζουν ότι είναι «λάθος» (λένε ψέματα, διαδίδουν κουτσομπολιά, ξαφνικά αφήνουν την οικογένεια ή τη δουλειά, βλάπτουν τα παιδιά ή τα κατοικίδια ζώα τους, βλάπτουν τον εαυτό τους, σκοτώνουν κάτι, κάποιον, ή τους ίδιους)
* «Διατάζονται» από μια εσωτερική ή εξωτερική φωνή από τον «Θεό», «Σατανά» ή «άγγελο» για να κάνουν τις παραπάνω ενέργειες, ή / και να αισθάνονται ότι τέτοιες ενέργειες είναι «σωστές»
* Συμβουλεύονται εσωτερικά να χάσουν ραντεβού για θεραπεία, «ίαση», ή για ιατρικές ανάγκες

## Χριστιανική πίστη
Σύμφωνα με τα πιστεύω του Χριστιανισμού η κατάσταση αυτή του ατόμου οφείλεται στον έλεγχό του από ένα αόρατο πονηρό πνεύμα. Στους Βιβλικούς χρόνους τα δαιμονισμένα άτομα επηρεάζονταν με διάφορους τρόπους: μερικοί δεν μπορούσαν να μιλήσουν, κάποιοι τυφλώνονταν, ορισμένοι φέρονταν σαν παράφρονες και άλλοι κατείχαν υπερανθρώπινη δύναμη. Όλοι τους βασανίζονταν οικτρά από αυτούς τους αόρατους καταπιεστές. Μεταξύ των θυμάτων τους υπήρχαν τόσο άντρες όσο και γυναίκες και παιδιά. Μερικές φορές η κατάσταση γινόταν ακόμη πιο οδυνηρή όταν πολλοί δαίμονες καταλάμβαναν ένα άτομο ταυτόχρονα. Όταν εκβαλλόταν ο δαίμονας, το άτομο ξαναγινόταν φυσιολογικό και επανερχόταν στα λογικά του. Υπάρχει διαφορά ανάμεσα στο δαιμονισμό και στις συνήθεις σωματικές αρρώστιες, εφόσον ο Ιησούς θεράπευε και τις δύο αυτές μορφές διαταραχής.

## Παραπομπές


Κατηγορία:Δαίμονες
Κατηγορία:Σατανισμός
Ντούσαν Κέτσμαν

Ο **Ντούσαν Κέτσμαν** (σερβική γλώσσα: *Душан Кецман*, 6 Νοεμβρίου 1977) είναι Σέρβος καλαθοσφαιριστής.

thumb|200px|Ο Ντούσαν Κέτσμαν

Ο Κέτσμαν έκανε τα πρώτα του μπασκετικά βήματα ως έφηβος στην Μπεοπετρόλ Βελιγραδίου. Την περίοδο 2001 - 02 αγωνίστηκε στη Ζελέζνικ, πριν περάσει την επόμενη χρονιά στην Παρτιζάν. Το 2004 υπέγραψε για το Μακεδονικό, αφήνοντας την ομάδα τον Δεκέμβριο της ίδιας χρονιάς. Αγωνίστηκε στη συνέχεια στην Έφες Πίλσεν ( Τουρκία ), την Οστάνδη ( Βέλγιο ), στην Κίεβ (Ουκρανία, 2005-06), στην Παρτιζάν Βελιγραδίου (Σερβία, 2006-08) και απτο καλοκαίρι του 2008 ανήκει στον Παναθηναϊκό. Έχει κατακτήσει το Πρωτάθλημα Σερβίας - Μαυροβουνίου με την Παρτιζάν το 2003, το 2004, το 2007 και το 2008, το Κύπελλο Σερβίας 2008, την Αδριατική Λίγκα το 2007 και το 2008, το κύπελλο Ελλάδας το 2009, το Πρωτάθλημα της Ευρωλίγκα Ανδρών και το 2009 το Πρωτάθλημα Ελλάδας το 2009. Την περίοδο 2007-08 ο Κέτσμαν είχε μέσο όρο στην Ευρωλίγκα 10,9 πόντους (61,9% στα δίποντα, 37,3% στα τρίποντα, 75,8 στις ελεύθερες βολές), 5 ριμπάουντ, 2 ασίστ και 1 κλέψιμο.

## Παραπομπές


Κατηγορία:Σέρβοι καλαθοσφαιριστές
Κατηγορία:Γιουγκοσλάβοι καλαθοσφαιριστές
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Σοράλ Ροάν
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές ΦΜΠ Ζελέζνικ
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Ξένοι καλαθοσφαιριστές στην Ελλάδα
Σμέρνα

Η σμέρνα είναι ψάρι του γένους Μύραινα (Muraena), το οποίο κατατάσσεται στην κλάση οστεϊχθύες και στην τάξη εγχελυόμορφα ή άποδα και στην οικογένεια μυραινίδες. Η επιστημονική της ονομασία είναι **Μύραινα η ελένη** (*Muraena helena*). Μοιάζει πολύ με το φίδι και το  χέλι, γι’  αυτό και ανήκει στα εγχελυόμορφα. Το κρέας της είναι φαγώσιμο. Το δάγκωμά της είναι επικίνδυνο, ακόμα και για τον άνθρωπο. Ζει κοντά σε ακτές, μέσα σε κοιλότητες βράχων.

## Περιγραφή
Από το δέρμα της εκκρίνει μια βλέννα, με αποτέλεσμα να είναι δυσδιάκριτα τα μικρά λέπια της. Δεν έχει ζυγά πτερύγια, όπως όλα τα εγχελυόμορφα (μουγγρί, χέλι). Κινείται με κινήσεις όπως του φιδιού. Έχει σχετικά μικρό κεφάλι, με τεράστιο όμως στόμα. Το σώμα της είναι καφέ, με κηλίδες κίτρινου χρώματος. Στο στόμα της έχει πολύ ισχυρά δόντια. Δαγκώνει μόνο όταν βρίσκεται σε κίνδυνο. Σπάνια επιτίθεται στους εχθρούς της. Φτάνει σε μήκος τα 1,2 μέτρα και σε βάρος τα 5 κιλά. Λέγεται και σμύνερα. 

Τρέφεται με νεκρά ψάρια, ενώ έχει αδυναμία στα κεφαλόποδα και συγκεκριμένα στα χταπόδια και τις σουπιές.

Ο πιο αποτελεσματικός τρόπος αλίευσης της σμέρνας είναι με τη χρήση κιουρτού με δόλωμα πλοκάμι χταποδιού, σουπιά (σε κομμάτια η ολόκληρη) ή μικρά ψάρια όπως σαυρίδια.

## Ιστορικά στοιχεία
Το ψάρι αυτό ήταν γνωστό από τα αρχαία χρόνια. Στην αρχαία Ρώμη διατηρούσαν σμέρνες σε δεξαμενές, σύμφωνα με μία άποψη για εκτροφή, ενώ άλλη άποψη ήθελε τους Ρωμαίους να χρησιμοποιούν τις σμέρνες ως ποινή θανάτωσης των δούλων (έριχναν τους δούλους στις δεξαμενές και οι τελευταίοι κατασπαράζονταν από τις σμέρνες).

### Δείτε επίσης
* Αλιεία
* Κατάλογος ελληνικών αλιευμάτων

## Βιβλιογραφία
* Νέα Εγκυκλοπαίδεια, τ. 24, σελ. 62-63, εκδ. Μαλλιάρης Παιδεία, 2007.

Κατηγορία:Εγχελυόμορφα
Κατηγορία:Ψάρια ελληνικών θαλασσών
Στρείδι

**Στρείδι** είναι η κοινή ονομασία μερικών εδώδιμων ειδών του γένους οστρέα (*Ostrea*) και γρυφαία. Ανήκουν στην οικογένεια οστρεΐδες και στην τάξη των δίθυρων ή  ελασματοβραγχίων.  Το γνωστότερο είδος (*Ostrea edulis*) είναι διαδεδομένο στις ακτές της Μεσογείου, του Ατλαντικού και της Σκανδιναβίας. Είναι ζώο ωοτόκο και οι προνύμφες του είναι εφοδιασμένες με βλεφαρίδες. Για τη θρεπτική του αξία καλλιεργείται σε ειδικά οστρεοτροφεία. Όπως και το μύδι, το στρείδι προσκολλάται σε βράχια αλλά και κάτω από τις επενδύσεις των πλοίων. Εξαιτίας του τελευταίου γεγονότος, προκαλούνται δηλητηριάσεις έπειτα από κατανάλωση στρειδιών, καθώς προσλαμβάνουν χαλκό από τα πλοία. Τα στρείδια μπορούν να ζήσουν και 20 χρόνια. Η ηλικία ακμαιότητάς τους κυμαίνεται από τον 4ο μέχρι τον 8ο χρόνο.

## Περιγραφή
thumb|Ένα πιάτο με στρείδια.
Το όστρακο του στρειδιού είναι στρογγυλό ή ωοειδές και η γκριζόλευκη επιφάνειά του είναι ανώμαλη με ομόκεντρες αύλακες. Η διάμετρός του φθάνει τα 10 εκατοστά. Το στρείδι έχει μεγάλη ευαισθησία στις αλλαγές στη θερμοκρασία και την αλμυρότητα του νερού. Ζει προσκολλημένο στα βράχια του βυθού.

## Αναπαραγωγή
μικρογραφία|Ο κύκλος ζωής του είδους Crassostrea gigas, του στρειδιού του Ατλαντικού ή Ιαπωνικού στρειδιού
Είναι ερμαφρόδιτο ζώο. Κάθε στρείδι αλλάζει φύλο παράγοντας ωάρια και σπερματοζωάρια εντός της ίδιας περιόδου αναπαραγωγής. Γεννά εκατομμύρια αυγά, εκ των οποίων μεγάλος αριθμός γονιμοποιείται από το σπέρμα του αρσενικού μέσα στη μανδυακή κοιλότητα του θηλυκού. Από τα αυγά βγαίνουν τροχοφόρες προνύμφες, Το θηλυκό ανοίγει και κλείνει τις θυρίδες του και κάθε φορά απελευθερώνονται εκατομμύρια προνύμφες. Οι τελευταίες κολυμπούν για λίγες ημέρες και εν τέλει κολλούν στο βυθό. Τα άτομα αντίθετου φύλου διεγείρονται για αναπαραγωγή και από την παρουσία γεννητικών προϊόντων στο περιβάλλον, όπως π.χ. αβγά ή σπέρμα.

## Σημασία
Τα στρείδια είναι νόστιμος μεζές και θρεπτικά. Για το λόγο αυτό οι άνθρωποι από πολύ παλιά επεδίωξαν την τεχνητή εκτροφή τους. Τα μεγαλύτερα εκτροφεία στρειδιών βρίσκονται στις ακτές της Αγγλίας και της Γαλλίας στον Ατλαντικό, σε περιοχές όπου η στάθμη των παλιρροιών φτάνει σε μεγάλο ύψος.

## Συγγενικά είδη
Με την ονομασία στρείδια καλούνται επίσης και μερικά μαργαριτοφόρα μαλάκια, που ανήκουν στο γένος μελεαγρίνη και στην οικογένεια αβικουλίδες, που ζουν κυρίως στον Ινδικό και στον Ειρηνικό Ωκεανό. Επίσης, συγγενικό με το γένος Όστρεο είναι και το γένος Γρυφαία (Gryphaea angulata), που είναι επίσης εδώδιμο. Το εν λόγω γένος λέγεται και πορτογαλικό στρείδι και παρουσιάζει μικρότερη ευαισθησία από το όστρεο το εδώδιμο στις αλλαγές αλμυρότητας και θερμοκρασίας.

## Βιβλιογραφία
*Εγκυκλοπαίδεια 2002, εκδ. 1984, τ. 19, σελ. 7.
*Νέα Εγκυκλοπαιδεία, τ. 24, σελ. 362-63, εκδ. Μαλλιάρης Παιδεία, 2007.

## Εξωτερικοί σύνδεσμοι

* Colchester Native Oysters
* Why Do Oysters Choose to Live Where They Could be Eaten? University of Maryland Center for Environmental Science
*Άρθρο στο in.gr, *Έρπης των στρειδιών αποδεκατίζει τους πληθυσμούς τους στη Γαλλία*, 4 Αυγούστου 2008

Κατηγορία:Οστρεΐδες
Κατηγορία:Αλιεύματα
Κατηγορία:Δίθυρα
Κατηγορία:Σύμβολα του Μισισίπι
Κατηγορία:Τρόφιμα καπνιστά
Ναυαρχείο (αποσαφήνιση)

Το όνομα **Ναυαρχείο** μπορεί ν΄ αναφέρεται στα ακόλουθα:

* Ναυαρχείο, ανώτατη ναυτική διοίκηση
* Ναυαρχείο (Ηνωμένο Βασίλειο), κυβερνητικό όργανο του Ηνωμένου Βασιλείου
* Κόλπος Ναυαρχείου στις ΗΠΑ
* Ναυαρχείου νήσοι
* Ναυαρχείου νήσος
* Οροσειρά Ναυαρχείου
* Ναυαρχείου ποταμός
Μάνος Σοφιανός

Ο **Μάνος Σοφιανός** (1922 - 1986) ήταν Έλληνας ζωγράφος. Γεννήθηκε στη Καστέλλα στον Πειραιά, αργότερα μετοίκησε στο Μοσχάτο και από το 1963 διέμενε στην Αθήνα μέχρι το θάνατό του. Μαθήματα ζωγραφικής έλαβε από τον ζωγράφο Θ. Δρόσο. Το 1961 μετέβη στην Ευρώπη όπου και έκανε ελεύθερες σπουδές κοντά σε εξπρεσιονιστές ζωγράφους. Αργότερα παρακολούθησε την εργασία του Γιώργου Σικελιώτη.

Το 1972  βραβεύτηκε  με τον Χρυσό Φοίνικα  στο Μόντε Κάρλο  (PALME D OR DES BEAUX – ARTS Monte Carlo)

Έργα του βρίσκονται στην  Πινακοθήκη Εθνικής Τράπεζας, στο Υπουργείο Πολιτισμού και στην Πινακοθήκη Πειραιά.

Στο πλούσιο σχετικά έργο του προσπάθησε να μορφοποιήσει τον υποκειμενικό κόσμο του δίνοντας έτσι στο θέμα του δευτερεύουσα θέση. Επεδίωκε πάντα να δίνει στους πίνακές του μνημειακή και στέρεη οργάνωση από τους οποίους να πηγάζει βαθιά αισθητική συγκίνηση. Υπό αυτές τις επιδιώξεις τελικά το έργο του χαρακτηρίστηκε σοβαρό και επιτυχές.

## Πηγές
* "Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.78

Κατηγορία:Έλληνες ζωγράφοι του 20ού αιώνα
Μάρκο Φέρστερ

Ο **Μάρκο Φέρστερ** (*Marco Förster*, 23 Απριλίου 1976) είναι Γερμανός ποδοσφαιριστής. Αγωνίζεται ως κεντρικός αμυντικός.

## Βιογραφία
Γεννήθηκε στις 23 Απριλίου 1976 στη Δρέσδη της τότε Ανατολικής Γερμανίας. Από το 1995 έως το 2000 αγωνίστηκε στις ομάδες Λοκομοτίβ Λειψίας (1995 - 1997), Τσβικάου (1997 - 1998) και Ροτ Βάις Έσσεν (2000).

Από το 2000 αγωνίστηκε με επιτυχία για οκτώ χρόνια στην Ελλάδα. Φόρεσε τις φανέλες των ομάδων του Ακράτητου (2000 - 2001), του Εθνικού (2001 - 2002), του Αθηναϊκού (2002), του Ηλυσιακού (2004) της Λάρισας (2004 - 2008)και της Αναγέννηση Καρδίτσας (2009 - 2010).

Αγωνιζόμενος με την ΑΕΛ συμμετείχε σε 87 αγώνες πρωταθλήματος σημειώνοντας 5 γκολ, ενώ διετέλεσε συναρχηγός της. Συνέβαλε στην άνοδο της ομάδας στη Σούπερ Λίγκα, στην κατάκτηση του κυπέλλου Ελλάδας το 2007 και στη συμμετοχή της στους ομίλους του κυπέλλου ΟΥΕΦΑ τη σεζόν 2007-08.

Το 2008 ζήτησε από τη διοίκηση της Λάρισας να μείνει ελεύθερος για προσωπικούς λόγους, πράγμα που η ομάδα δέχθηκε χαρακτηρίζοντάς τον υπόδειγμα συνέπειας και επαγγελματισμού καθ' όλη τη διάρκεια της παρουσίας του. https://web.archive.org/web/20080702152712/http://www.contra.gr/Soccer/Hellas/Superleague/Larisa/203979.html

Κατηγορία:Γερμανοί ποδοσφαιριστές
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Α.Ε. Λάρισας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές 1. ΦΚ Λοκομοτίβ Λειψίας
Κατηγορία:Ποδοσφαιριστές 2. Μπούντεσλιγκα
Τάκης Μανδραφλής

Ο **Παναγιώτης (Τάκης) Μανδραφλής**, γεννημένος στις 16 Οκτωβρίου του 1962,  είναι Έλληνας παλαίμαχος ποδοσφαιριστής, που αγωνίσθηκε στη θέση του κεντρικού αμυντικού, κατά τη διάρκεια των δεκαετιών του '80 και του '90 και νυν προπονητής ποδοσφαίρου. Επίσης είναι πολιτικός, εκλεγμένος δημοτικός σύμβουλος και αντιδήμαρχος Αιγάλεω

Διακρίθηκε για τη δύναμη και την αποτελεσματικότητά του, στοιχεία που τον είχαν κατατάξει μεταξύ των πλέον σκληροτράχηλων αμυντικών παικτών που εμφανίσθηκαν ποτέ στο ελληνικό πρωτάθλημα. Το μεγάλο του ύψος (1,88 μ.) και το όλο "σκανδιναβικό" παρουσιαστικό του βοήθησαν στο να αποτελέσει μια ευδιάκριτη φυσιογνωμία που δεν περνούσε απαρατήρητη τόσο από αντιπάλους, όσο και από φιλάθλους.

## Βιογραφικό
Ξεκίνησε από την εφηβική ομάδα του Α.Ο. Αιγάλεω στα μέσα της δεκαετίας του 1970 και την περίοδο 1981-82 ντεμπουτάρισε στη Β' Εθνική με την πρώτη ομάδα. Έπαιξε ξανά στον ίδιο σύλλογο, 15 χρόνια αργότερα, τη σεζόν 1995-96, στη Δ' Εθνική. Με τα χρώματα του Αιγάλεω αναδείχθηκε πρωταθλητής Β' Εθνικής, το 1983, διάκριση που τον πριμοδότησε για να εισαχθεί στην ΕΑΣΑ. 
 
Σπουδαία ήταν η παρουσία του και στον Ιωνικό Νίκαιας, με τον οποίο κατάκτησε επίσης τίτλο Β' Εθνικής (1989) και στη συνέχεια πραγματοποίησε πολλές εμφανίσεις στην Α' Εθνική, ως βασικός σέντερ-μπακ, τις περιόδους 1989-90 και 1990-91.  

Το 1991 πήρε μεταγραφή στην Προοδευτική, με την οποία αγωνίστηκε στην Γ' Εθνική την περίοδο 1991-92 κατακτώντας την άνοδο, με προπονητή τον Γιάννη Κυράστα και την περίοδο 1992-93 στην Β' Εθνική, όποτε και το 1993 αποδεσμεύτηκε.

Αγωνίσθηκε επίσης με τους συλλόγους του Α.Ο. Νεάπολης Νίκαιας και του Εθνικού Αστέρα (στη Γ' Εθνική), του Ακράτητου Άνω Λιοσίων (Δ΄Εθνική), της Αγίας Ελεούσας (Δ' Εθνική) και του Α.Ο. Ποντίων Νίκαιας, όπου πήγε το 1997 και αγωνίστηκε στο πρωτάθλημα Πειραιά κατακτώντας το πρωτάθλημα 1997-98 και την άνοδο στη Δ' Εθνική, ενώ παράλληλα ήταν προπονητής του Αιγάλεω.

Είναι απόφοιτος της Γυμναστικής Ακαδημίας, ενώ το 2006 εκλέχθηκε δημοτικός σύμβουλος με την παράταξη του Δημήτρη Καλογερόπουλου και τα έτη 2007, 2008 και 2010 διετέλεσε αντιδήμαρχος Αιγάλεω. Ομοίως το 2019 ανέλαβε αντιδήμαρχος Πρασίνου επί δημαρχίας Ιωάννη Γκίκα.

Ως προπονητής, κέρδισε τον τίτλο Γ' Εθνικής με την ομάδα του Αιγάλεω, τη σεζόν 1998-99. 

Απασχολήθηκε επίσης, ως προπονητής της Εθνικής Ομάδας Γυναικών, ενώ την περίοδο 2008-09 ανέλαβε εκ νέου τεχνικός του Αιγάλεω στη Γ' Εθνική.

Το 2012 εργάσθηκε σαν προπονητής της Προοδευτικής, για λιγότερο όμως από μήνα, πιο συγκεκριμένα από τις 4 μέχρι τις 30 Απριλίου του 2012.. Είναι πρόεδρος του Θεμιστοκλή Αιγάλεω.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ακράτητου Άνω Λιοσίων
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Προοδευτικής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Λάδης

Στην ελληνική μυθολογία με το όνομα **Λάδης** είναι γνωστός ένας γιος του Ιμβράσου, ηγεμόνα της Θράκης, και αδελφός του Γλαύκου. 

Ο Λάδης, όπως και ο αδελφός του, ήταν σύμφωνα με την *[[Αινειάδα]]* του Βιργιλίου ένας από τους Αινειάδες που ακολούθησε τον Αινεία στις περιπλανήσεις του μέχρι την Ιταλία, όπου βρήκαν τον θάνατο από τα χέρια του Τούρνου ή Τύρνου.

## Παραπομπές

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαδης
Κατηγορία:Αρχαίοι Θράκες
Κατηγορία:Ιταλική μυθολογία
Λάδωνας (μυθολογία)

Στην ελληνική μυθολογία, ο **[[Λάδωνας]]** (***Λάδων***) ήταν ο δράκος που φύλαγε τα χρυσά «Μήλα των Εσπερίδων» στο δένδρο της ζωής, μαζί με τις Εσπερίδες. Αναφέρεται συνήθως ως δράκοντας ή όφις, χωρίς το ιδιαίτερο όνομά του. Το όνομα «Λάδων» προέρχεται όπως φαίνεται από το όνομα του ομώνυμου ποταμού). Ο Λάδων αναφέρεται ως γιος της Γαίας. Ο Ησίοδος τον θεωρούσε «χθόνιον όφιν» (του εσωτερικού της γης) και στη *[[Θεογονία]]* του γράφει ότι ο Λάδων ήταν παιδί του Φόρκυος και της Κητούς. Σύμφωνα πάλι με άλλη παράδοση ήταν γιος του Τυφώνα και της Εχίδνης. Σε αυτή την εκδοχή είναι αδελφός του Λέοντα της Νεμέας, του Κέρβερου, της Λερναίας Ύδρας και άλλων τεράτων. Κατά την αρχαιότερη παράδοση, ο Λάδωνας ορίσθηκε από τη θεά Ήρα ως φύλακας των μήλων για να πολεμήσει αναγκαστικά με τον Ηρακλή, ή επειδή οι κόρες του Άτλαντα έκλεβαν τα μήλα. Πιθανώς όμως να ορίσθηκε στη θέση αυτή και από τον Τιτάνα Άτλαντα.

Οι αρχαίοι συγγραφείς φαντάζονταν τον Λάδωνα «υπερμεγέθη», με εκατό κεφάλια, και πίστευαν ότι είχε την ικανότητα να παραμένει συνεχώς άυπνος. Αναφέρεται και το επίθετο *«πολυκάρηνος»* = «πολυκέφαλος». Αλλού απαντάται ως *«δράκων αθάνατος»*, κι όμως σκοτώθηκε από τον Ηρακλή όταν αυτός πραγματοποιούσε τον άθλο του να φέρει τα Μήλα των Εσπερίδων και μεταμορφώθηκε σε αστερισμό από τον Δία. Αυτός κατά τον Υγίνο είναι ο αστερισμός Δράκων.

Ο Λάδων απεικονίζεται σε πολλές παραστάσεις που σχετίζονται με τον μύθο των Εσπερίδων. Συνήθως είναι ένα φίδι τυλιγμένο γύρω από δέντρο ή στη ρίζα του, ενώ κοντά στέκεται ο Ηρακλής με το ρόπαλό του, έτοιμος να το χτυπήσει. Παραστάσεις του Λάδωνα σώζονται σε αγγεία, τοιχογραφίες, νομίσματα (τετράδραχμα της Κυρήνης του 5ου αιώνα π.Χ.) και δακτυλιολίθους. Το φίδι απεικονίζεται συνήθως με μία κεφαλή και σπανιότερα με δύο ή με τρεις. Το αρχαιότερο από γνωστά έργα τέχνης ήταν ένα ξυλόγλυπτο ειδώλιο που απεικόνιζε ένα δέντρο με δράκοντα, έργο που είχε κατασκευάσει ο Θεοκλής ο Ηγύλου μαζί με τον γιο του και το περιγράφει ο Παυσανίας που το είδε στην Ολυμπία.

## Άλλοι χαρακτήρες
Έτσι ονομαζόταν ο ποτάμιος θεός της Αρκαδίας γιος του Ωκεανού και της Τηθύος, που ταυτίζεται με τον ομώνυμο ποταμό της Πελοποννήσου. Σύμφωνα με ορισμένους αρχαίους συγγραφείς, ο Λάδων απέκτησε από τη Στυμφαλίδα δύο κόρες τις νύμφες Δάφνη και Μετώπη, σύζυγο του θεού - ποταμού Ασωπού.

## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

Λαδωνας
Λακίνιος

Στην ελληνική μυθολογία με το όνομα **Λακίνιος** είναι γνωστός ένας ήρωας της Ιαπυγίας, γιος της Κυρήνης ή Πυρήνης. Ο Λακίνιος ήταν βασιλιάς των Βρουττίων και έδωσε το όνομά του στο Λακίνιο Άκρο. Υποδέχθηκε τον εξόριστο Κρότωνα και τον πάντρεψε με την κόρη του. Ο Λακίνιος σκοτώθηκε από τον Ηρακλή, που για να εξιλεωθεί στη συνέχεια ίδρυσε το ιερό της Λακινίας Ήρας.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λακινιος

Κατηγορία:Ιταλική μυθολογία
Λαθρία

Στην ελληνική μυθολογία με το όνομα **Λαθρία** είναι γνωστή μία θυγατέρα του Ηρακλείδη Θερσάνδρου και της Δημώνασσας, δίδυμη αδελφή της Αναξάνδρας. Οι δύο αδελφές παντρεύτηκαν τους δίδυμους γιους του Αριστοδήμου και έγιναν με τον τρόπο αυτό γενάρχισσες των βασιλικών οίκων της Σπάρτης. Οι τάφοι τους υποτίθεται ότι υπήρχαν πίσω από το ιερό του Λυκούργου στη Σπάρτη.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαθρι

Κατηγορία:Αρχαίοι Σπαρτιάτες
Λακεστάδης

Στην ελληνική μυθολογία με το όνομα **Λακεστάδης** είναι γνωστός ένας γιος του Ιππολύτου. Ο Λακεστάδης ήταν βασιλιάς της Σικυώνας στη βόρεια Πελοπόννησο κατά την εποχή της εισβολής των Δωριέων. Οι Δωριείς όμως ανεγνώρισαν τον Λακεστάδη ως έναν από τους Ηρακλείδες και έτσι τον διετήρησαν στην εξουσία της Σικυώνας.
## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λακεσταδης
Λάκιος

Στην ελληνική μυθολογία με το όνομα **Λάκιος** είναι γνωστά τα παρακάτω δύο διαφορετικά πρόσωπα:

# Ο «επώνυμος ήρωας» του αττικού Δήμου των Λακιαδών (δηλαδή το πρόσωπο που έδωσε το όνομά του στον Δήμο αυτό). Το ηρώο του βρισκόταν επάνω στην Ιερά Οδό προς την Ελευσίνα, κοντά στον Κηφισό.
# Ο μυθικός ιδρυτής της Φασήλιδας, πόλεως στη Λυκία κοντά στα σύνορα με την Παμφυλία. Ο Λάκιος πήγε στο Μαντείο των Δελφών μαζί με τον αδελφό του Αντίφημο για να ζητήσει χρησμό, οπότε η Πυθία του είπε ότι έπρεπε να επιστρέψει στην ανατολή και να ιδρύσει την παραπάνω πόλη, ενώ ο αδελφός του έπρεπε να ταξιδέψει προς τη δύση, όπου ίδρυσε τη Γέλα. Μια άλλη παράδοση αναφέρει ότι ο Λάκιος πήγε στη Λυκία μετά από προτροπή της Μαντώς, της κόρης του μάντη Τειρεσία. Για την καταγωγή του Λακίου υπάρχουν δύο εκδοχές: είτε ότι είναι Αργείος, είτε ότι είναι Λίνδιος και γενικότερα Ρόδιος. Κατά τον Φιλοστέφανο ο Λάκιος ταυτίζεται με τον ιδρυτή του μαντείου του «Κλαρίου Απόλλωνος», τον Κρητικό Ράκιο. Ο Λάκιος-Ράκιος αναφέρεται ως ο σύζυγος της Μαντώς και ο πατέρας του περίφημου μάντη Μόψου.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λακιος
Λακιος
Λακιος
Λαμάχη

Στην ελληνική μυθολογία με το όνομα **Λαμάχη** είναι γνωστή μία ηρωίδα της Λήμνου, η οποία γέννησε τον Λευκοφάνη από τον Αργοναύτη Εύφημο, γιο του θεού Ποσειδώνα και της Μηκιονίκης. Αυτό έγινε όταν ο Εύφημος πέρασε μαζί με τους άλλους Αργοναύτες από τη Λήμνο στη διάρκεια της Αργοναυτικής Εκστρατείας. Νόμιμη σύζυγος του Ευφήμου ήταν (κατά μία εκδοχή) η Λαονόμη, κόρη του Αμφιτρύωνα και της Αλκμήνης, δηλαδή ετεροθαλής αδελφή του Ηρακλή.
## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Λαμαχη
Λαμέδοντας

Στην ελληνική μυθολογία με το όνομα **Λαμέδοντας** (***Λαμέδων***) είναι γνωστός ένας βασιλιάς της Σικυώνας, στη βόρεια Πελοπόννησο. Ο Λαμέδοντας ήταν ο νεότερος γιος του Κορώνου (και επομένως εγγονός του θεού Απόλλωνα και της Χρυσόρθης), σύζυγος της Φηνούς και πατέρας της Ζευξίππης, η οποία παντρεύτηκε τον Σικυώνα σύμφωνα με τον Παυσανία (Β΄ 6,5). Αδελφός του Λαμέδοντα ήταν ο Κόρακας.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Μυθικοί βασιλείς της Σικυώνας
Λάμπουσα

Στην ελληνική μυθολογία με το όνομα **Λάμπουσα** είναι γνωστή μία Σίβυλλα του Κλαρίου Μαντείου, το οποίο βρισκόταν κοντά στην Κολοφώνα της Μικράς Ασίας. Η ιεροφάντιδα Λάμπουσα πιστευόταν ότι ήταν απόγονος του μάντη Κάλχαντα, και συνεπώς ανήκε στο μαντικό του γένος.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Σίβυλλες
Λαμπετίη

Στην ελληνική μυθολογία με το όνομα **Λαμπετίη** ή **Λαμπετία** είναι γνωστή μία θυγατέρα του θεού Ηλίου και της Νύμφης Νέαιρας. Μαζί με την αδελφή της Φαέθουσα, η Λαμπετίη φύλαγε στη Θρινακία τα κοπάδια βοδιών του πατέρα της. Σύμφωνα με μία άλλη παράδοση, μετά τον θάνατο του Φαέθοντα, η Λαμπετίη, ως μία από τις Ηλιάδες, μεταμορφώθηκε σε λεύκα.

Η Λαμπετίη αναφέρεται στην *[[Οδύσσεια]]* (μ 132, 375).

## Δείτε επίσης
* Ο αστεροειδής 393 Λαμπετίη (393 Lampetia), που ανακαλύφθηκε το 1894, πήρε το όνομά του από τη μυθική αυτή κόρη του Ηλίου.

## Παραπομπές


## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαμπετιη
Λάμπος

Στην ελληνική μυθολογία με το όνομα **Λάμπος** είναι γνωστός ένας Τρώας, γιος του Λαομέδοντα στον Τρωικό Πόλεμο. Ο Λάμπος ήταν ο πατέρας του Δόλοπα και ένας από τους δημογέροντες. Ο Λάμπος αναφέρεται σε τρεις διαφορετικές ραψωδίες της *[[Ιλιάδα]]ς*: στους στίχους Γ 147, Ο 526 και Υ 238.

* Το όνομά «Λάμπος» φέρουν επίσης δύο διαφορετικά άλογα στα ομηρικά έπη: το άλογο του Έκτορα στην *Ιλιάδα* (Θ 158) και το άλογο της θεάς Ηούς στην *[[Οδύσσεια]]* (ψ 246).

* Ο αστεροειδής **55678 Λάμπος** (55678 Lampos), που ανακαλύφθηκε το 1971 και ανήκει στην Τρωική Ομάδα, πήρε το όνομά του από τον μυθικό αυτόν Τρώα.

## Πηγή
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 517

Λαμπος
Λανίκη

Με το όνομα **Λανίκη** είναι γνωστό ένα θρυλικό-μυθικό πρόσωπο της ιστορικής εποχής, στα όρια της ιστορικής πραγματικότητας και του μύθου: Η Λανίκη ή αλλιώς *Ελλανίμη* ή και *Αλακρινή* γεννήθηκε το 350 π.Χ... Ήταν θυγατέρα του Δροπίδα, τροφός του Μεγάλου Αλεξάνδρου και αδελφή του στρατηγού Κλείτου, ο οποίος έσωσε τη ζωή του Μεγάλου Αλεξάνδρου. Αναφέρεται ότι δύο γιοι της Λανίκης σκοτώθηκαν πολεμώντας στη Μίλητο.
## Πηγή

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
## Παραπομπές

## Εξωτερικοί σύνδεσμοι
* Κατάλογος χαρακτήρων στο κινηματογραφικό έργο "Fire From Heaven"

Λανικη
Κατηγορία:Αλέξανδρος ο Μέγας
Λαμπετώ

Στην ελληνική μυθολογία με το όνομα **Λαμπετώ** είναι γνωστή μία αρχηγέτιδα των Αμαζόνων. Η Αμαζόνα αυτή ίδρυσε ολόκληρη δυναστεία στον λαό των Αμαζόνων, μαζί με τη Μαρπησία, με την οποία και ταυτίζεται από ορισμένες πηγές. Υπάρχει και η παραλλαγή του ονόματός της **Λαμπεδώ** (Lampedo στη λατινική). Το όνομα κατά μία άποψη αναφέρεται σε παραδοσιακές λαμπαδηφορίες με πυρσούς προς τιμή της Αρτέμιδος σε κάθε Νέα Σελήνη.

## Πηγή
* *Νεώτερον ορθογραφικόν και εγκυκλοπαιδικόν επίτομον λεξικόν «Ηλίου»*, στήλη 2644

Λαμπετω
Κατηγορία:Αμαζόνες
Λάμπετος

Στην ελληνική μυθολογία με το όνομα **Λάμπετος** είναι γνωστός ένας ήρωας, ο οποίος, σύμφωνα με το ανώνυμο έπος «Λέσβου κτίσις», σκοτώθηκε από τον Αχιλλέα κατά την πολιορκία της Μηθύμνης. 

Ο τάφος του, που ονομαζόταν **«Λαμπέτειον Σήμα»**, πίστευαν ότι βρισκόταν στην πόλη Ιεράπολη της Λέσβου.

## Παραπομπές

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαμπετος
Χάρης Κοπιτσής

Ο **Χαρίλαος (Χάρης) Κοπιτσής** είναι πρώην Έλληνας ποδοσφαιριστής, γεννημένος το 1969.
Αγωνιζόταν στη μεσαία γραμμή.

## Βιογραφικά στοιχεία

Ο Χάρης Κοπιτσής γεννήθηκε στις 5 Μαρτίου 1969 στην Αθήνα. Ξεκίνησε τη σταδιοδρομία του στην ομάδα του Ορφέα Αιγάλεω από όπου τον απέκτησε ο Α.Ο. Αιγάλεω, το καλοκαίρι του 1986. Έπαιξε εκεί για μιάμιση σεζόν, στη Β΄ Εθνική και Γ΄ Εθνική.

Το Δεκέμβριο του 1987 παραχωρήθηκε στον Πανιώνιο, όπου αγωνίστηκε ως τη σεζόν 1991-92. Με τον Πανιώνιο έκανε το ντεμπούτο του στην Α΄ Εθνική την πρωτομαγιά του 1988. Σταδιακά κέρδισε θέση βασικού και γνώρισε επιτυχίες τη σεζόν 1988-89, όταν η ομάδα έφτασε στον τελικό του Κύπελλου. Όμως, ο ίδιος δεν έπαιξε στον τελικό.

Στη συνέχεια αγωνίσθηκε ως βασικός μέσος στην ΑΕΚ και παράλληλα κλήθηκε στην Εθνική ανδρών. Στην ΑΕΚ γνώρισε εννιά επιτυχημένες σεζόν. Πήρε δύο πρωταθλήματα, το πρωτάθλημα 1992-93 και το πρωτάθλημα 1993-94, και δύο Κύπελλα: το 1996 που δεν έπαιξε στον τελικό και το 1997 στον τελικό του οποίου χτύπησε ένα επιτυχημένο πέναλτι, μετά την ισόπαλη παράταση, βοηθώντας την ομάδα του να το κατακτήσει. Επίσης, αγωνίστηκε σε δύο ακόμα τελικούς κυπέλλου, στους οποίους η ομάδα του ηττήθηκε από τον ΠΑΟ: το 1994 και το 1995.  Η συνεισφορά του στην κατάκτηση των Πρωταθλημάτων του 1993 και του 1994 ήταν σημαντική, καθώς σκόραρε και τις δύο χρονιές στα αποφασιστικά ντέρμπυ απέναντι στους διεκδικητές του τίτλου, ΟΣΦΠ και ΠΑΟ, στη Νέα Φιλαδέλφεια, δίνοντας πολύτιμες νίκες στην "Ένωση". Το 2002 επέστρεψε στο Αιγάλεω και την επόμενη σεζόν στον Πανιώνιο. Όμως, δεν κατάφερε να βρει θέση βασικού και πήγε στον Πανελευσινιακό στη Δ΄ Εθνική, όπου έκλεισε την καριέρα του.

## Προπονητική
Το 2020 ο Χάρης Κοπιτσής είναι τεχνικός υπεύθυνος στις Ακαδημίες (τμήματα υποδομών) του Αιγάλεω Α.Ο. και παράλληλα εργαζόταν ως προπονητής στον Ακράτητο Άνω Λιοσίων.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι-Διακρίσεις

* Πρωτάθλημα Ελλάδος (2): 1992-93, 1993-94
* Κύπελλο Ελλάδος (3): 1996, 1997, 2000.
* Κύπελλο Ελλάδος (φιναλίστ): 1994, 1995.

## Παραπομπές


## Πηγές

* «Όλα για το ποδόσφαιρο ’91», περιοδικό Εικόνες.

Κατηγορία:Έλληνες ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ορφέα Αιγάλεω
Κατηγορία:Μέσοι ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Σοφία (μάρτυρας)

*Για την ομώνυμη αγία της Θράκης, δείτε [[Οσία Σοφία της Αίνου Θράκης]]*

Η **Αγία Σοφία** και οι κόρες της **Πίστη**, **Ελπίς**, **Αγάπη**, έζησαν επί Αυτοκράτορος Αδριανού.

Όταν ο Αυτοκράτορας έμαθε ότι οι τέσσερις γυναίκες ήταν χριστιανές, διέταξε να τις συλλάβουν. Ζήτησε να παρουσιαστούν μπροστά του οι τρεις κόρες, μία-μία. Πρώτη η δωδεκάχρονη Πίστη, η οποία δε δέχτηκε να απαρνηθεί τη χριστιανική πίστη, οπότε αποκεφαλίστηκε. Ακολούθησε η δεκάχρονη Ελπίδα και η εννιάχρονη Αγάπη, οι οποίες ομοίως δεν απαρνήθηκαν την πίστη τους και αποκεφαλίστηκαν.

Η μητέρα τους Σοφία ενταφίασε με τιμές τις κόρες της και παρέμεινε για τρεις μέρες δίπλα στους τάφους τους, όπου και παρέδωσε το πνεύμα της.

Υπολογίζεται ότι μαρτύρησαν περί το 137. Η Ορθόδοξη Εκκλησία τιμά τη μνήμη και των τεσσάρων στις 17 Σεπτεμβρίου.

## Υμνολογία
Ἦχος πλ. α'. Τὸν συνάναρχον Λόγον.

:::::Απολυτίκιο (Ἦχος α')
:::*᾿Εν ταῖς μάρτυσι λάμπεις Σοφία ἔνδοξε,  
:::*καὶ στεφάνοις τῆς νίκης περι­κοσμεῖσαι λαμπροῖς· 
:::*δι᾿ ὃ ἐν ὕμνοις καὶ ᾠδαῖς εὐφημοῦμέν σε,  
:::*ὅτι θυγάτρια σεμνὰ τῷ μαρτυρίῳ ὁδηγεῖς, 
:::*᾿Αγάπην Πίστιν ᾿Ελπίδα· 
:::*μεθ᾿ ὧν μὴ παύσῃ πρεσβεύειν, ἐλεηθῆναι τὰς ψυχὰς ἡμῶν.

:::::Απολυτίκιο (Ἦχος α')
:::*Ὡς ἐλαία κατάκαρπος ἀνεβλάστησας,  
:::*ἐν ταῖς αὐλαῖς τοῦ Κυρίου, Σοφία μάρτυς σεμνὴ, 
:::*καὶ προσήγαγες Χριστῷ καρπὸν ἡδύτατον,  
:::*τοὺς τῆς νηδύος σου βλαστούς,
:::*δι' ἀγώνων εὐαγῶν, Ἀγάπην τε καὶ Ἐλπίδα,  
:::*σὺν τῇ θεόφρονι Πίστει, μεθ' ὧν δυσώπει ὑπὲρ πάντων ἡμῶν.

## Υποσημειώσεις




## Πηγές
*Εκκλησία της Ελλάδος

Σοφία